योगनगरी ऋषिकेश रेलवे स्टेशन (yog nagari rishikesh railway station) में पहाड़ की संस्कृति की झलक दिखती है, साथ ही ऋषिकेश का आध्यात्मिक स्वरूप भी। मंगलवार को यहां ट्रेन का सफल ट्रायल हुआ। जानिए इस रेलवे स्टेशन से जुड़ी खास बातें, वीडियो भी देखिए...

अपना पहाड़ जल्द ही रेल सेवा से जुड़ जाएगा। उत्तराखंड में महत्वाकांक्षी ऋषिकेश-कर्णप्रयाग रेल परियोजना आकार ले रही है। ऋषिकेश में पहला रेलवे स्टेशन बनकर तैयार (yoga nagari rishikesh railway station) है। यहां ट्रेन का सफल ट्रायल भी हो चुका है। परियोजना का काम तेजी से आगे बढ़ रहा है। आगे हम आपको ऋषिकेश-कर्णप्रयाग परियोजना के पहले और सबसे बड़े रेलवे स्टेशन का शानदार वीडियो दिखाएंगे। लेकिन सबसे पहले आपको इसकी खासियत बताते हैं। योगनगरी ऋषिकेश रेलवे स्टेशन को केदारनाथ का प्रतिरूप दिया गया है। इसके अलावा यहां आरबीएनएल की तरफ से भगवान शिव और उनके वाहन नंदी की विशाल मूर्ति स्थापित की गई है। इन मूर्तियों को परिधा मूर्ति कला केंद्र, हरिद्वार में आकार दिया गया। स्टेशन के केदारनाथ प्रतिरूप के सामने पांच फुट के ऊंचे चबूतरे पर 12 फीट उंची भगवान शिव की प्रतिमा विराजमान है। उनके सामने पांच फीट उंचे चबूतरे पर चार फीट ऊंची और तीन फीट चौड़ी नंदी महाराज की प्रतिमा विराजमान है। मंगलवार को यहां वीरभद्र रेलवे स्टेशन से योगनगरी रेलवे स्टेशन तक बिछे नए ट्रैक पर इलेक्ट्रिक ट्रेन का ट्रायल किया गया। आगे देखिए स्टेशन का वीडियो

ट्रायल सफल रहा, लेकिन कुछ खामियां भी मिली हैं। जिन्हे जल्द दूर किया जाएगा। आपको बता दें कि पीएम मोदी के ड्रीम प्रोजेक्ट में शामिल ऋषिकेश-कर्णप्रयाग रेलवे लाइन 16 पुलों और 17 सुरंगों से होकर गुजरेगी। ऋषिकेश-कर्णप्रयाग के बीच कुल 12 रेलवे स्टेशन बनाए जाने हैं। इसमें सबसे बड़ा स्टेशन 13 लाइन का योगनगरी ऋषिकेश (yognagari rishikesh railway station) होगा, जबकि सबसे छोटा तीन लाइन का स्टेशन सौड़ देवप्रयाग में बनाया जाएगा। कर्णप्रयाग तक रेल पहुंचने से राज्य में पर्यटन को बढ़ावा मिलेगा।



यह प्रोजेक्ट न सिर्फ राज्य की चारधाम यात्रा सुगम बनाएगा, बल्कि समूचे पहाड़ की लाइफ लाइन साबित होगा। इसके अलवा राज्य से पलायन रोकने और रोजगार बढ़ाने में भी मदद मिलेगी। चलिए अब आपको योगनगरी ऋषिकेश रेलवे स्टेशन का वीडियो दिखाते हैं, ये शानदार तस्वीरें आपका मन मोह लेंगी...



यह भी पढ़ें - खुशखबरी: ऋषिकेश-कर्णप्रयाग रेल लाइन पर स्पेशल ट्रेन का सफल ट्रायल, देखिए वीडियो

